09/12/2011 | Administración LocalMancomunidades
Mancomunidade Ría de Arousa-Zona Norte
Regulamento da creación de ficheiros de datos de carácter persoal da Mancomunidade de Municipios Ría de Arousa Zona Norte

O Pleno da Mancomunidade de Municipios Ría de Arousa Zona Norte, na sesión do 14/11/2011, aprobou inicialmente o regulamento da creación de ficheiros de datos de carácter persoal. Publicase o texto integro e exponse a información pública coa publicación no Boletín Oficial da Provincia e no taboleiro de anuncios da Mancomunidade de Municipios Ría de Arousa Zona Norte, polo prazo de trinta días para que poidan presentar reclamacións ou suxestións que serán resoltas pola entidade. De non presentarse reclamacións nin suxestións considerarase aprobado definitivamente sen necesidade de acordo polo Pleno. REGULAMENTO DA CREACIÓN DE FICHEIROS DE DATOS DE CARÁCTER PERSOAL DA MANCOMUNIDADE DE MUNICIPIOS RÍA DE AROUSA ZONA NORTE A Constitución Española, no seu artigo 18, recoñece coma un dereito fundamental o dereito ao honor, á intimidade persoal e á propia imaxe e establece que “a lei limitará o uso da informática para garantir o honor e a intimidade persoal e familiar dos cidadáns e o pleno exercicio dos seus dereitos”. Neste senso, a Lei orgánica 15/1999, do 13 de decembro, de protección de datos de carácter persoal, ten por obxecto garantir e protexer no relativo aos datos persoais, liberdades públicas e dereitos fundamentais das persoas físicas e, especialmente do seu honor e intimidade persoal e familiar. No artigo 20 de dita lei disponse que a creación, modificación ou supresión dos ficheiros das administracións públicas só poderá facerse por medio de disposición xeral publicada no Boletín Oficial do Estado ou diario oficial correspondente. Así mesmo, a disposición adicional primeira da devandita lei ordénalles ás administracións públicas responsables de ficheiros automatizados adecuarse á citada lei orgánica, debendo aprobar a pertinente disposición de regulamento do ficheiro ou adaptar a existente. Ademais, os artigos 52 ao 54 do Real decreto 1720/2007, do 21 de decembro, polo que se aproba o regulamento de desenvolvemento da Lei orgánica 15/1999, regulan a creación, modificación ou supresión de ficheiros de titularidade pública. Por outra banda, a Lei 7/1985, do 2 de abril, reguladora das bases de réxime local e a Lei 57/2003, do 16 de decembro, de medidas para a modernización do goberno local, atribúenlle ao Pleno a elaboración de ordenanzas e regulamentos. Artigo 1.–Obxecto e ámbito.1. O presente regulamento ten por obxecto a creación e a regulación dos ficheiros de datos de carácter persoal, automatizados e non automatizados, dependentes da Mancomunidade de Municipios Ría de Arousa Zona Norte, e que se relacionan no anexo I deste regulamento.2. A regulación dos ficheiros de datos de carácter persoal determina a finalidade dos ditos ficheiros, as persoas ou colectivos sobre os que se obteñen os datos, o procedemento de recollida de datos, a estrutura básica do ficheiro e a descrición dos tipos de datos de carácter persoal incluídos, a cesión dos datos, ao órgano responsable dos ficheiros, os servizos ou unidades ante os que se pode exercitar o dereito de acceso, rectificación, cancelación e oposición, e o nivel de medidas de seguridade correspondentes a cada un destes ficheiros, en aplicación da L. O. 15/1999, e da súa normativa de desenvolvemento. Artigo 2.–Creación e regulación de ficheiros de datos de carácter persoal.1. Créanse os ficheiros de datos de carácter persoal da Mancomunidade de municipios ría de Arousa zona norte que figuran como anexo I co contido recollido no artigo 20 da Lei orgánica de protección de datos de carácter persoal e no artigo 54.1 do Real decreto 1720/2007, do 21 de decembro, polo que se regula o Regulamento de desenvolvemento da lei 15/1999, do 13 de decembro, de protección de datos de carácter persoal.2. Os ficheiros de datos de carácter persoal do Mancomunidade de Municipios Ría de Arousa Zona Norte rexeranse polas disposicións que se detallan para cada un deles e estarán sometidos, en todo caso, ás normas legais e regulamentarias de superior rango que lles sexan aplicables. Artigo 3.–Finalidade e uso dos ficheiros. Os datos de carácter persoal rexistrados nos ficheiros que se indican e dos que a Mancomunidade de Municipios Ría de Arousa Zona Norte é a responsable, só poderán utilizarse para os fins expresamente previstos e por persoal debidamente autorizado. Artigo 4.–Responsabilidade dos ficheiros.1. A titularidade e a responsabilidade dos ficheiros de datos de carácter persoal da Mancomunidade de Municipios Ría de Arousa Zona Norte corresponde á propia mancomunidade, representado pola persoa que exerza o posto de presidente.2. Por outra banda, consideraranse encargados do ficheiro as persoas que leven a cabo, por conta da persoa responsable, o tratamento dos datos recollidos nos mesmos, segundo o establecido no anexo I particularmente para cada ficheiro. Artigo 5.–Cesión de datos. Aplicarase ao respecto o réxime establecido no artigo 21 da Lei 15/1999 e o especificado para cada ficheiro. Artigo 6.–Medidas de seguridade.1. A Mancomunidade de municipios ría de Arousa zona norte implantará as medidas organizativas e técnicas precisas para asegurar a confidencialidade de datos. Con este obxectivo, adoptará as medidas de seguridade que se establecen no Real decreto 1720/2007, do 21 de decembro, polo que se aproba o Regulamento de desenvolvemento da lei orgánica 15/1999, de protección de datos de carácter persoal.2. Así mesmo, a Mancomunidade de Municipios Ría de Arousa Zona Norte velará porque os ficheiros se utilicen para as finalidades que motivaron a súa creación e polo persoal debidamente autorizado. Do mesmo xeito, velarase, con carácter xeral, polo respecto dos principios de protección de datos e só poderán ser obxecto de tratamento os datos que sexan adecuados, pertinentes e non excesivos en relación coas finalidades determinadas, explícitas e lexítimas para os que se obtiveron. Artigo 7.–Dereito de información na recollida de datos. As persoas ás que se lles soliciten datos persoais serán informadas previamente de modo expreso, preciso e inequívoco, nos termos que dispón o artigo 5 da Lei orgánica 15/1999 do 13 de decembro, sen prexuízo dos supostos exceptuados na lei. Artigo 8.–Dereitos de acceso, rectificación, cancelación e oposición. O órgano ante o que se poden exercer os dereitos de acceso, rectificación, cancelación ou oposición con relación a calquera dos ficheiros supramunicipais de datos de carácter persoal establecerase particularmente para cada ficheiro, sendo por defecto ante a presidencia. Disposición final. O presente regulamento entrará en vigor tras a súa aprobación definitiva, unha vez publicado integramente no Boletín Oficial da Provincia e así que transcorra o prazo previsto nos artigos 65.2 e 70.2 da Lei 7/1985, do 2 de abril, reguladora das bases de réxime local, permanecendo en vigor ata a súa modificación ou derrogación. ANEXO I. CREACIÓN DE FICHEIROS DE DATOS DE CARÁCTER PERSOAL DA MANCOMUNIDADE DE MUNICIPIOS AROUSA NORTE ANEXO I. FICHEIRO A NOME DO FICHEIRO: “Datos de axentes de promoción económica” a) Finalidade e usos previstos do ficheiro: Xestionar os datos dos axentes de promoción económica que prestan servizo na Mancomunidade de municipios Arousa Norte, co fin de poder ser identificables polos usuarios aos que dirixen as súas accións. b) Persoas ou colectivos sobre os que se pretende obter datos de carácter persoal ou que resulten obrigados a subministralos: Axentes de emprego contratados pola Mancomunidade. c) Procedemento de recollida de datos: Os datos obteranse por medio de comunicación oral, escrita ou telemática, recolléndose nos distintos formularios cumprimentados polo/a traballador/a, tanto en soporte papel coma informático ou electrónico. d) Estrutura básica do ficheiro e tipo de datos: Datos identificativos (nome, apelidos, DNI/NIE, enderezo, teléfono, email). e) Cesións de datos de carácter persoal e transferencias de datos a países terceiros: Os datos de carácter persoal contidos neste ficheiro serán cedidos á Consellería de Traballo e Benestar, e ao C. E. E. I. Galicia S. A. (BIC Galicia). Así mesmo, poderán transferirse a outras administracións publicas cando sexa óbice para as materias da súa competencia. Non se prevé a cesión de ditos datos a países terceiros. En todo caso, a cesión de datos que contén este ficheiro sen necesidade de consentimento por parte da persoa afectada, só se realizará a favor doutras administracións públicas competentes na materia e ó abeiro do disposto na Lei Orgánica 15/1999, de protección de datos de carácter persoal e no Real decreto 1720/2007, que aproba o Regulamento de desenvolvemento de dita lei. f) Órgano responsable do ficheiro: A persoa que exerza o posto de presidente da Mancomunidade de Municipios Arousa Norte, como responsable superior de todo o persoal e impulsor de tódolos servizos administrativos; dito ficheiro manterase, conservarase e actualizarase polos axentes de promoción económica. g) Dereitos de acceso, rectificación, cancelación e oposición: Os axentes de promoción económica, serán perante quen se poderán executar os dereitos de acceso, rectificación, cancelación e oposición destes datos. h) Sistema de tratamento: mixto. i) Nivel de protección: As medidas de seguridade para este ficheiro son de carácter básico. ANEXO I. FICHEIRO B NOME DO FICHEIRO: “Datos de participantes en accións de promoción do emprego” a) Finalidade e usos previstos do ficheiro: Xestionar os datos das persoas asesoradas ou participantes en actividades de formación e apoio a emprendedores, empresarios e persoas en busca de emprego. b) Persoas ou colectivos sobre os que se pretende obter datos de carácter persoal ou que resulten obrigados a subministralos: Emprendedores, empresarios, persoas en busca de emprego, ou que queiran participantes en actividades de formación. c) Procedemento de recollida de datos: Os datos obteranse por medio de comunicación oral, escrita ou telemática, recolléndose nos distintos formularios cumprimentados polo/a persoa asesorada ou participante en actividades, tanto en soporte papel coma informático ou electrónico. d) Estrutura básica do ficheiro e tipo de datos: Datos identificativos (nome, apelidos, DNI/NIE, enderezo, teléfono, fax e. email); datos do proxecto de creación de empresa (nome do proxecto, tipo, descrición, estado, data de inicio e fin). e) Cesións de datos de carácter persoal e transferencias de datos a países terceiros: Os datos de carácter persoal contidos neste ficheiro serán cedidos á Consellería de Traballo e Benestar, a C. E. E. I. Galicia S. A. (BIC Galicia). Así mesmo, poderán transferirse a outras administracións publicas cando sexa óbice para as materias da súa competencia. Non se prevé a cesión de ditos datos a países terceiros. En todo caso, a cesión de datos que contén este ficheiro sen necesidade de consentimento por parte da persoa afectada, só se realizará a favor doutras administracións públicas competentes na materia e ó abeiro do disposto na Lei Orgánica 15/1999, de protección de datos de carácter persoal e no Real decreto 1720/2007, que aproba o Regulamento de desenvolvemento de dita lei. f) Órgano responsable do ficheiro: A persoa que exerza o posto de presidente da Mancomunidade de Municipios Arousa Norte, como responsable superior de todo o persoal e impulsor de tódolos servizos administrativos; dito ficheiro manterase, conservarase e actualizarase polos axentes de promoción económica. g) Dereitos de acceso, rectificación, cancelación e oposición: Os axentes de promoción económica, serán perante quen se poderán executar os dereitos de acceso, rectificación, cancelación e oposición destes datos. h) Sistema de tratamento: mixto. i) Nivel de protección: As medidas de seguridade para este ficheiro son de carácter básico. ANEXO I. FICHEIRO C NOME DO FICHEIRO: “Datos de nóminas” a) Finalidade e usos previstos do ficheiro: Confección de nóminas, seguros sociais o outras tarefas relacionadas coa xestión do persoal. b) Persoas ou colectivos afectados: Os datos do ficheiro da datos de nóminas refírense ás persoas físicas. Estes datos proceden do propio interesado. c) Procedemento de recollida de datos: O procedemento de recollida instruméntanse con declaracións. Os soportes utilizados son en papel e os informáticos. d) Estrutura básica do ficheiro e tipo de datos: O ficheiro automatizado de datos de nóminas responde a estrutura básica e tipos de datos que rexistran o seguinte contido: a) Número de documento nacional de identidade. b) Número da Seguridade Social. c) Nome e apelidos. d) Enderezo. e) Teléfono. f) Correo electrónico. g) Datos familiares. h) Datos académicos e profesionais. i) Estado civil. j) Data de nacemento. k) Sexo. l) Categoría-grao. m) Datos non económicos da nómina. n) Datos bancarios. o) Datos económicos da nómina. e) Cesións de datos de carácter persoal e transferencias de datos: Os datos de carácter persoal neste ficheiro serán cedidos áo Instituto nacional da Seguridade Social e o Ministerio de Economía e Facenda. Así mesmo, poderán transferirse a outras administracións publicas cando sexa óbice para as materias da súa competencia. En todo caso, a cesión de datos que contén este ficheiro sen necesidade de consentimento por parte da persoa afectada, só se realizará a favor doutras administracións públicas competentes na materia e ó abeiro do disposto na Lei Orgánica 15/1999, de protección de datos de carácter persoal e no Real decreto 1720/2007, que aproba o Regulamento de desenvolvemento de dita lei. f) Órgano responsable do ficheiro: A persoa que exerza o posto de presidente da Mancomunidade de Municipios Ría de Arousa Zona Norte, como responsable superior de todo o persoal e impulsor de tódolos servizos administrativos. g) Dereitos de acceso, rectificación, cancelación e oposición: Os axentes de promoción económica, serán perante quen se poderán executar os dereitos de acceso, rectificación, cancelación e oposición destes datos. i) Nivel de protección: As medidas de seguridade para este ficheiro son de carácter básico. ANEXO I. FICHEIRO D NOME DO FICHEIRO: “Datos económicos-contables” a) Finalidade e usos previstos do ficheiro: Posibilitar o control personalizados de debedores e acredores. Estas finalidades tipifícanse como xestión débeda pública e xestión económica con terceiros. b) Persoas ou colectivos afectados: Ás persoas físicas e xurídicas. c) Procedemento de recollida de datos: O procedemento de recollida instruméntanse con declaracións ou formularios. Os soportes utilizados son en papel e os informáticos. d) Estrutura básica do ficheiro e tipo de datos: O ficheiro automatizado de datos de económicos-contables responde a estrutura básica e tipos de datos que rexistran o seguinte contido: p) DNI, NIF ou CIF. q) Número da Seguridade Social. r) Nome e apelidos. s) Enderezo. t) Teléfono. u) Datos bancarios. e) Cesións de datos de carácter persoal e transferencias de datos: Os datos de carácter persoal neste ficheiro serán cedidos ao Consello de Contas e a Administración autonómica, Axencia Estatal Tributaria. Así mesmo, poderán transferirse a outras administracións publicas cando sexa óbice para as materias da súa competencia. En todo caso, a cesión de datos que contén este ficheiro sen necesidade de consentimento por parte da persoa afectada, só se realizará a favor doutras administracións públicas competentes na materia e ó abeiro do disposto na Lei Orgánica 15/1999, de protección de datos de carácter persoal e no Real decreto 1720/2007, que aproba o Regulamento de desenvolvemento de dita lei. f) Órgano responsable do ficheiro: A persoa que exerza o posto de presidente da Mancomunidade de Municipios Ría de Arousa Zona Norte, como responsable superior de todo o persoal e impulsor de tódolos servizos administrativos. g) Dereitos de acceso, rectificación, cancelación e oposición: Os axentes de promoción económica, serán perante quen se poderán executar os dereitos de acceso, rectificación, cancelación e oposición destes datos. i) Nivel de protección: As medidas de seguridade para este ficheiro son de carácter básico. Boiro, 28 de novembro de 2011. O presidente Juan José Dieste Ortigueira